open-index/open-wikipedia-markdown huggingface dataset:
Pērlhārbora

**Pērlhārbora** ( — 'pērļu osta';  — 'garā klints) ir lagūnas osta Oahu salā Havajās, ASV. Lielākā daļa ostas ir ASV Jūras kara flotes dziļūdens jūras bāze, šeit atrodas ASV Klusā okeāna flotes vadība. Pērlhārbora ir 5304 hektārus liela, tā tika uzbūvēta 1911. gadā.

 Japānas Impērija bombardēja Pērlhārboras karabāzi, kas kļuva par iemeslu ASV iesaistīties Otrajā pasaules karā.

## Vēsture
Pērlhārboras nosaukums angļu valodā cēlies no laika, kad vietējās havajiešu ciltis šajā dabiskajā līcī zvejoja pērļu austeres.

Šis līcis Havaju salās, netālu no Honolulu, kļuva par stratēģiski svarīgu punktu, pateicoties tā lieliskajai atrašanās vietai Klusajā okeānā. 19. gadsimtā, pieaugot ASV interesēm Klusajā okeānā, tika panākta vienošanās ar Havaju Karalisti par tiesībām izmantot Pērlhārboru kā ostu un flotes atbalsta punktu. 1887. gadā amerikāņi sāka veidot ostas infrastruktūru. 1898. gadā, pēc Havaju salu aneksijas, Pērlhārbora oficiāli kļuva par ASV jūras spēku bāzi.

20. gadsimta sākums iezīmējās ar Pērlhārboras pakāpenisku paplašināšanu, būvējot militāro kuģu dokus, lidlaukus un noliktavas. Šī bāze kļuva īpaši svarīga, jo ASV centās nostiprināt savu ietekmi Klusā okeāna reģionā, īpaši pēc Pirmā pasaules kara.

Otrā pasaules kara kontekstā Pērlhārboras nozīme vēl vairāk pieauga. Tā kļuva par galveno ASV Klusā okeāna flotes bāzi. Taču 1941. gada 7. decembrī notika Japānas Impērijas militārais uzbrukums. Uzbrukumā tika bojāti vai nogremdēti daudzi kaujas kuģi, tostarp slavenais *[[USS Arizona (BB-39)|USS Arizona]]*, kurā gāja bojā vairāk nekā 1000 jūrnieku. Kopumā dzīvību zaudēja vairāk nekā 2400 amerikāņu karavīru un civiliedzīvotāju. Jau nākamajā dienā, 8. decembrī, ASV pasludināja karu Japānai Impērijai, iesaistoties Otrajā pasaules karā. Tāpat pēc dažām dienām kara stāvokli ar ASV pasludināja arī Vācija un Itālija. Līdz ar to Pērlhārboras uzbrukums ne tikai ievilka ASV karā, bet arī būtiski mainīja kara gaitu visā pasaulē.

Mūsdienās Pērlhārbora ir aktīva ASV Jūras spēku bāze, bet tai ir arī spēcīga piemiņas nozīme. Vieta ir kļuvusi par nacionālo piemiņas vietu, kur ik gadu ierodas miljoniem apmeklētāju.

## Ārējās saites

*
Kosa (ciems)

**Kosa** (; agrāk arī **Čankas**) ir apdzīvota vieta Cēsu novada Skujenes pagastā. Izvietojies pagasta rietumdaļā autoceļu P3 un P31 krustojumā  no pagasta centra Skujenes,  no «Ausmās» un  no Rīgas.

Apdzīvotā vieta izveidojusies pie bijušās Kosas muižas *(Kosenhof)*  centra. Līdz 1949. gadam Kosas pagasta centrs. Mūsdienās par Kosu uzskata ciema austrumdaļu; rietumdaļa ar bijušās muižas centru, baznīcu un pagastvaldi tiek pieskaitīta Ģērķēniem.

## Atsauces
Zeļķu tilts

**Zeļķu tilts** ir dzelzceļa tilts pār Daugavu, kas atrodas Jēkabpils novada Krustpils pagastā Zeļķos. Atrodas aptuveni 7 km attālumā no Jēkabpils, dzelzceļa līnijā Jelgava—Krustpils. Mūsdienās tam nav brīvas pieejas, jo tilts tiek apsargāts. Pāri tiltam notiek tikai kravas vilcienu satiksme, pasažieru vilcieni šeit kursē īpašos gadījumos (dzelzceļa līnijas Rīga—Krustpils remonta laikā vai arī speciālie vilcieni).

## Vēsture
Tilta būvniecība bija jau ieplānota pēc 1901. gada, kad tika sākta Maskavas—Ventspils—Ribinskas dzelzceļa izbūve. Jēkabpilieši, vēlēdamies ekonomisku uzplaukumu, vēlējās būvēt tiltu pāri Daugavai pretī Jēkabmiestam, lai dzelzceļš šeit varētu šķērsot upi, bet šī iecere tad neīstenojās, jo projektētāji bija prasījuši "kukuli", kura summa toreiz izrādījusies nesamaksājama. Tāpēc inženieri, spītējot pilsētas galvu skopumam, ieplānoja dzelzceļa tiltu citā vietā, pie Zeļķiem. Pēc citiem avotiem "kukuli" samaksājuši Jēkabpils un Krustpils pārceltuvju turētāji, lai tilts neatņemtu pārceltuvju īpašniekiem peļņu. Satiksmi pār tiltu atklāja 1903. gadā. Pirmā pasaules kara laikā krievu karaspēks tiltu uzspridzināja, tas tika atjaunots un atklāts no jauna 1930. gadā. Šis tilts bija paredzēts kā dzelzceļa satiksmei, tā arī gājēju un pajūgu vajadzībām. Otrā pasaules kara laikā, krievu karaspēkam atkāpjoties, tika uzspridzināts tilta viens posms — ferma, bet, atkāpjoties vācu armijai 1944. gada vasarā, tiltu uzspridzināja no jauna. Atgriežoties Sarkanajai armijai, tika uzcelts pagaidu koka tilts. 1947. gadā atklāja satiksmi pār pašreizējo metāla konstrukciju tiltu, kas paredzēts tikai dzelzceļa satiksmei.

## Attēlu galerija

Attēls:Zeļķu tilts 2013.JPG|Pasažieru dīzeļvilciens dodas Zeļķu tilta virzienā
Attēls:Atjaunotais Zeļķu tilts.jpg|Pēc Pirmā pasaules kara atjaunotais Zeļķu tilts


## Atsauces

## Ārējās saites
* 
*
Žoržs Braks

**Žoržs Braks** (; dzimis  , miris ) bija franču gleznotājs un tēlnieks, kurš kopā ar Pablo Pikaso 20. gadsimta sākumā attīstīja mākslas virzienu kubismu.

Braka sākotnējie darbi bija fovisma stilā, bet Pola Sezāna darbu ietekmē Braks kopš 1908. gada sāka gleznot kubisma stilā. 1910. gadu sākumā tapa Braka slavenākie darbi. Pirmā pasaules kara sākumā Braku uzņēma Francijas armijā, kur kaujā viņš guva nopietnu savainojumu, kas prasīja ilgstošu atkopšanos. Vēlāk viņš no kubisma novērsās un pēc 1917. gada sāka zīmēt izsmalcinātus klusās dabas un ainavu darbus. Braks pievērsās arī tēlniecībai, grafikai un citām mākslas nozarēm.
HTC

**HTC Corporation** ir Taivānas viedtālruņu un planšetdatoru ražotājs.

*HTC* 1997. gadā dibināja *Cher Wang*, *H. T. Cho* un *Peter Chou*. 
Sākotnēji *HTC* ražoja viedtālruņus *[[Microsoft]]* operētājsistēmai *[[Windows Mobile]]*, bet kopš 2009. gada ražo arī *[[Android]]* sistēmai. 

2015. un 2016. gadā *HTC* strādāja ar zaudējumiem.
2017. gada 21. septembrī paziņots, ka *HTC* par 1,1 miljardu dolāru pārdos daļu viedtālruņu biznesa *[[Google]]*: pusi no *HTC* izpētes nodaļas darbiniekiem (liela daļa no tiem strādāja pie *[[Pixel (viedtālrunis)|Pixel]]* viedtālruņa) un intelektuālā īpašuma patentus. Darījums pabeigts 2018. gada 30. janvārī. *HTC* arī turpmāk izstrādāja viedtālruņus ar savu zīmolu; sāka vairāk koncentrēties uz lietu internetu un virtuālās realitātes risinājumiem.

2018. gada jūlijā paziņots, ka, lai uzlabotu *HTC* finansiālo stāvokli, uzņēmums likvidēs piektdaļu (1500) no kopējā darbavietu skaita.

## Atsauces
Skujene

**Skujene** (agrāk arī **Skujenes muiža**) ir ciems Cēsu novada Skujenes pagastā, pagasta centrs. Izvietojies pagasta vidusdaļā Amatas kreisajā krastā pie autoceļa P3 (Garkalne—Alauksts) atzarojuma V300 (Skujene—Drusti)  no novada centra Cēsīm un  no Rīgas.

Vēstures avotos Skujenes pils *(Schujen)*  minēta sākot ar 1440. gadu, lai arī pastāv uzskats, ka pils celta jau 1250. gadā. Pils tika nodedzināta 1559. gada pavasarī, Livonijas kara laikā, kad to ieņēma Ivana IV karaspēks. Līdz mūsdienām no Skujenes viduslaiku pils saglabājušies tikai pazemes fragmenti, jo pilsdrupas tika novāktas un izmantotas Skujenes muižas ēku celtniecībai. Pašlaik viduslaiku pils teritorijā apskatāmās drupas ir divu Skujenes muižas ēku paliekas. Mūsdienu apdzīvotā vieta izaugusi padomju gados kā padomju saimniecības «Skujene» ciemats.

Skujenē atrodas pagasta pārvalde, tautas nams, bibliotēka, ambulance, pasts, luterāņu baznīca, veikals. Viduslaiku pils atliekas ir valsts nozīmes arheoloģijas piemineklis, luterāņu baznīcas ērģeles (1903) — mākslas piemineklis.

Skujenē atrodas Krāmu un senlietu muzejs, kas aizņem veselu angāru.

## Iedzīvotāju skaita izmaiņas
Esošajās robežās, pēc CSP un OSP datiem.

### Ievērojamas personības
Skujenē dzimuši vai dzīvojuši:
* Jānis Lejiņš (1954–2025) — rakstnieks, scenārists
## Attēli

Skujenes pilskalns (20).jpg|Seno muižas ēku drupas pilskalnā
Skujene, LV. Home Ošiņi.jpg|Ainava pie autoceļa V300
Skujene parish administration in Gaismas.jpg|Skujenes pagasta pārvalde Gaismās
Skujene, LV. Museum of Old Things. (7).jpg|Seno lietu muzeja ekspozīcija
Skujene, LV. Museum of Old Things. (4).jpg|Telpa seno lietu muzejā


## Atsauces
Nokia 1600

**Nokia 1600** ir GSM mobilais telefons, kuru ražoja Nokia. Tas ietilpst firmas visvienkāršāko telefonu sērijā, un ražošanā nonāca 2005. gadā. 1600 tika speciāli ražots priekšapmaksas mobilo telefonu operatoriem, un par tā priekšteci ir uzskatāms Nokia 1100. Telefons pārdošanā nonāca tikai jaunattīstības valstīs. Katrā telefonā bija iestatītas trīs dažādas spēles, kas atkarībā no reģiona varēja mainīties, taču spēle *Soccer League* bija katrā telefonā. 

## Skatīt arī
* Nokia

## Atsauces

## Ārējās saites
*
Zvidzānu krogs

**Zvidzānu krogs** ir bijušais krogs, kas atrodas Jēkabpils novada Krustpils pagasta Zvidzānos, Rīgas—Daugavpils šosejas (A6) kreisajā pusē.

Zvidzānu krogs piederējis Krustpils pils baroniem Korfiem, kuri šo krogu izīrējuši rentniekam, kas saimniekojis šajā krogā. Zināms pēc tautas skaitīšanas rezultātiem, ka 1897. gadā Zvidzānu krogā saimniekojis Andrejs Rozenbergs. Krogā dzīvojis kopā ar ģimeni (3 cilvēki) un kalponi. Bez kroga vadīšanas, saimnieks nodarbojies arī ar koku pludināšanu. Zvidzānu krogs pildījis kroga funkcijas līdz Pirmajam pasaules karam. Pēc Latvijas neatkarības iegūšanas šajā vietā bijusi saimniecība, bet Latvijas PSR laikā — sēta, kuras īpašnieks ilgus gadus ir bijis Roberts Andersons. Trešā Atmodas gados ēkai vairākas reizes mainījušies īpašnieki. Savulaik ir bijusi iecere šeit izveidot auto remonta darbnīcu un viesu namu, bet plāni nav īstenojušies. Mūsdienās Zvidzānu kroga nama nosaukums ir Ormaņi. Zvidzānu krogs ir vienīgais krogs Krustpils pagastā, kura ēka daļēji ir saglabājusies.

## Atsauces
Bētiņu ciems

**Bētiņu ciems** ir apdzīvota vieta Kurzemes dienvidrietumos, Dienvidkurzemes novada Nīcas pagastā uz dienvidiem no Liepājas pie autoceļa A11 (Liepāja — Lietuvas robeža (Rucava)) krustojuma ar autoceļu V1220 (Nīca – Ječi – Peši).

## Atsauces

## Ārējās saites
*LĢIA vietvārdu datubāze
Kangari (Ropažu pagasts)

**Kangari** ir ciems Ropažu novada Ropažu pagastā. Izvietojies pagasta vidusdaļā Pietēnupes krastos pie autoceļa P4  no pagasta centra Ropažiem,  no novada centra Ulbrokas un  no Rīgas centra.

Apdzīvotā vieta izveidojusies pie bijušās Pepermuižas un 1937. gadā uz Rīgas—Ērgļu dzelzceļa izbūvētās Kangaru stacijas. 20. gadsimta beigās un 21. gadsimta sākumā attīstījies kā privātmāju apbūves ciems.
## Iedzīvotāji
### Iedzīvotāju skaita izmaiņas
Esošajās robežās, pēc CSB datiem.

## Atsauces
Vecais Ķaupis (kapsēta)

**Vecais Ķaupis** (arī **Vecais Ķaups**) ir viduslaiku kapsēta, kas atrodas Jēkabpils novada Krustpils pagasta Zvidzānos.

Kapsēta izvietojusies pagasta dienvidos, Daugavas labajā krastā, rietumu pusē no Zvidzānu Kalnozolu mājām. Pēc E.Šnores Jēkabpils rajona  arheoloģisko pieminekļu apzināšanas 1976.-1980. gados materiāliem kapsēta aptuveni aizņem 150 reiz 100 metru lielu teritoriju, kas mūsdienās ir apaugusi priedēm. Pēc Jēkabpils rajona Valsts kultūras pieminekļu aizsardzības inspekcijas materiāliem pirms aptuveni 100 gadiem šajos pagānu kapos bija redzams krusts ar jumtiņu. Vecais Ķaupis nav ietverts Valsts aizsargājamo kultūras pieminekļu sarakstā. Blakus kapsētai atrodas bijusī sarīkojumu vieta ar tādu pašu nosaukumu Vecais Ķaupis.

## Atsauces
Vecais Ķaupis

**Vecais Ķaupis** ir kultūrvēsturisks objekts un bijusī sarīkojumu vieta, kas atrodas Jēkabpils novada Krustpils pagasta Zvidzānos.

Vieta atradusies pagasta dienvidos, Daugavas labajā krastā, rietumu pusē no Zvidzānu Kalnozolu mājām. Šeit Latvijas pirmās brīvvalsts laikā atradās Krustpils pilsētas un pagasta brīvdabas sarīkojumu vieta, tikai 2 km attālumā no Krustpils. Šeit norisinājās zaļumballes, teātra izrādes un koncerti. Lielākais pasākums Vecajā Ķaupī notika padomju varas gados, 1950. gada 1. un 2. jūlijā, kad šeit tika organizēti Padomju Latvijas 10. gadadienai veltītie Krustpils rajona Dziesmu svētki. Tajos bija pulcējušies vairāk kā 5000 cilvēku, to skaitā arī no Jēkabpils, Pļaviņu rajoniem un citām vietām. Blakus sarīkojumu vietai atrodas viduslaiku kapsēta ar tādu pašu nosaukumu Vecais Ķaupis.

## Atsauces
Kaboverdes futbola izlase

**Kaboverdes futbola izlase** ir futbola komanda, kas pārstāv Kaboverdi starptautiskās sacensībās. Kaboverdes izlases lielākais sasniegums līdz 2026. gadam bija aizkļūšana līdz ceturtdaļfinālam debijā 2013. gada Āfrikas Nāciju kausā, kur ar 0-2 zaudēja spēcīgajai Ganas izlasei, un arī 2023. gada Āfrikas Nāciju kausa turnīrā.  Lielākā daļa izlases spēlētāju spēlē dažādos Eiropas valstu klubos.

Kaboverde pirmo reizi kvalificējās FIFA Pasaules kausam 2026. gada turnīrā. Tādējādi tā kļuva par otro mazāko valsti (aiz Islandes izlases, 2018. gadā), kas kvalificējusies Pasaules kausam, ar nedaudz mazāk nekā 525 000 iedzīvotāju.

## Pasaules čempionātos
* 1930-1998 - *Nepiedalījās*
* 2002-2010 - *Nekvalificējās*
* 2014 - *[[2014. gada FIFA Pasaules kausa kvalifikācija — CAF zona|Nekvalificējās]]*
* 2018-2022 - *Nekvalificējās*
* 2026 - 
## Āfrikas Nāciju kausā
* 1957-1992 - *Nepiedalījās*
* 1994 - *Nekvalificējās*
* 1996 - *Izstājās*
* 1998 - *Nepiedalījās*
* 2002-2012 - *Nekvalificējās*
* 2013 - Ceturtdaļfināls
* 2015 - Grupu turnīrs
* 2017 - *Nekvalificējās*
* 2021 - Astotdaļfināls
* 2023 - Ceturtdaļfināls
* 2025 - *Nekvalificējās*
## Atsauces

## Ārējās saites

* FCF - Cape Verde Football Federation
* O'JOGO: News on Portuguese speaking African football teams
* Cape Verde CAF
* Cape Verde FIFA
* RSSSF archive of results 1979–
* National Football Teams – Cape Verde
Bernhards Ķuņķis

**Bernhards (Bierants) Ķuņķis** (dzimis , miris ) bija latviešu diriģents, kormeistars un čellists. Ķuņķa darbība saistīta ar Liepājas teātri laikā starp abiem pasaules kariem. Viens no Liepājas muzikālo tradīciju pamatlicējiem.

Dzimis Nīcas pagastā. Mācījies H. Hohapfela mūzikas skolā Liepājā čella spēli pie Roberta Šerla. No 1903. līdz 1905. gadam bija Liepājas cietokšņa artilērijas orķestra kapelmeistars. No 1907. līdz 1912. gadam studēja čellu Sanktpēterburgas konservatorijā. 1919. gadā kļuva par pirmo Nacionālā teātra muzikālās daļas vadītāju. Pirmā pasaules kara laikā Ķuņķis bija kapelmeistars 2. Rīgas latviešu strēlnieku pulkā. Vēlāk Latvijas armijā bija 1. Kurzemes divīzijas kapelmeistars. No 1912. līdz 1914. gadam un no 1923. līdz 1944. gadam Ķuņķis bija Liepājas operas diriģents un kormeistars. Iestudējis vairāk nekā 40 operu un operešu. No 1929. līdz 1944. gadam diriģēja vīru kori "Dziedonis", kas kļuva par vienu no labākajiem koriem Latvijā. Pēc kara mūzikas skolotājs Odenburgas latviešu ģimnāzijā un latviešu draudzes ērģelnieks. Miris trimdā Oldenburgā.

## Atsauces
Telkom 3

***Telkom 3*** bija Indonēzijas uzņēmuma *[[Telkom Indonesia|Telkom]]* sakaru pavadonis. Tas tika palaists 2012. gada augustā, bet nesējraķetes kļūmes dēļ ievadīts nepareizā orbītā, tādēļ to nevarēja izmantot. 2021. gada 5. februārī tas sadega Zemes atmosfērā. 

Pavadonis izgatavots Krievijas uzņēmumā *[[Informacionnyje sputnikovyje sistemy]]* (*ISS*) uz platformas *[[Ekspress-1000N]]* bāzes. Sakaru aparatūru piegādāja Francijas uzņēmums *[[Alcatel]]*.
Tam uzstādīti 32 C joslas un 10 Ku joslas raidītāji.
Pavadoņa darbības laiks sākotnēji bija plānots 15 gadu.

*Telkom 3* bija plānots izvietot ģeostacionārajā orbītā punktā 118° austrumu garuma. Tur tas nodrošinātu sakarus Dienvidaustrumāzijai un Indonēzijai.

2008. gadā notika konkurss par *Telkom 3* izgatavošanu, kurā uzvarēja *ISS*. Sākotnēji to bija plānots palaist 2011. gada jūlijā, bet dažādu iemeslu dēļ pavadoņa starts tika vairākkārt atlikts.

## Lidojuma gaita
*Telkom 3* palaists  19:31 UTC ar nesējraķeti *[[Proton-M / Briz-M]]* no Baikonuras kosmodroma 81. laukuma 24. palaišanas iekārtas. Kopā ar to palaists Krievijas sakaru pavadonis *[[Ekspress-MD2]]*.
Dzinējblokam *Briz-M* vajadzēja veikt četrus manevrus. Trešajai dzinēju darbināšanai vajadzēja ilgt 18 minūtes, bet dzinēji neparedzēti izslēdzās pēc 7 sekundēm. Pavadonis nesasniedza plānoto orbītu, un tika atzīts par zaudētu.

2021. gada 5. februārī aptuveni 00:00 *UTC* tas nogāja no orbītas un sadega Zemes atmosfērā.

## Sekas
Šī bija otrā *Briz-M* kļūme 12 mēnešu laikā (*[[Ekspress-AM4]]* tika zaudēts 2012. gada augustā datora kļūmes dēļ). Pa šo laiku Krievijas kosmonautikā bija notikušas vēl vairāki negadījumi, un pēc *Telkom-3* / *Ekspress-MD2* neveiksmes valsts augstākā vadība pieprasīja reformēt Krievijas kosmosa nozari.

Oficiālā izmeklēšana secināja, ka avāriju izraisīja *Briz-M* degvielas sistēmas elements, kas izgatavots, neievērojot specifikāciju.

Pavadoņa aizvietošanai *Telkom Indonesia* pasūtīja jaunu kosmisko aparātu *[[Telkom 3S]]* Francijas uzņēmumam *[[Thales Alenia Space]]*, un to palaida 2017. gadā ar raķeti *[[Ariane 5ECA]]*.

## Atsauces

## Ārējās saites
* Telkom-3  ISS
* Telkom 3 Gunter Dirk Krebs
Delfta

**Delfta** (, ) ir pilsēta Nīderlandē, Dienvidholandes provincē. Tā atrodas starp Roterdamu un Hāgu. 2012. gadā Delftā dzīvoja 98,7 tūkstoši iedzīvotāju. Tā ir viena no vecākajām Nīderlandes pilsētām. Pilsēta vairākas reizes ir nopostīta: 16. gadsimtā to skāra postošs ugunsgrēks, bet 17. gadsimtā nopostīja lielgabalu zalves. Kopš 17. gadsimta Delfta ir izslavēta keramikas preču dēļ. Pilsētā ir dzimis un miris nīderlandiešu baroka gleznotājs Jans Vermērs.

## Ārējās saites
Imāms

**Imāms** (, *Imām* — ‘vadītājs’) ir garīdznieks islāmā, kas vada mošeju darbību, organizēt kopīgas musulmaņu kopienas lūgšanas un veic citus rituālus. Šiītu islāmā jēdziens "imāms" tiek izmantots arī, lai apzīmētu virsvadoņus — pravieša Muhameda tiešos pēctečus. Par pirmo imāmu kļuva Muhameda znots Alī ibn Abī Tālibs. Vēl ar šo terminu reizēm apzīmē ievērojamus musulmaņu teologus, kā arī šariata tiesnešus.

## Ārējās saites
Kali Juga

**Kali Juga** (Dēvanāgarī: , demona Kali laikmets) hinduismā ir pašreizējā un pēdējā no jugām (laikmetiem), kas veido vienu radīšanas ciklu. Ciklā ietilpst Satja Juga, Treta Juga un Dvapara Juga. Kali Juga ilgst 432 000 gadus un tai raksturīgs ļaunums, nelaimes un sabiedrības degradācija.

## Ārējās saites
GP3 Series

***GP3 Series***, saīsināti saukts ***GP3***, bija atklāto riteņu autosporta čempionāts, kas pastāvēja no 2010. līdz 2018. gadam. Tas tika izveidots kā sagatavošanās čempionāts braucējiem, kas vēlas startēt *[[GP2|GP2 Series]]*.

*GP3* sacīkstes notika vienā nedēļas nogalē ar daļu no *GP2* posmiem. Gandrīz visas *GP3* sacīkstes notika *[[Formula 1]]* nedēļas nogalēs, un lielākā daļa *GP3* posmu tika aizvadīti Eiropā. Vairāki kādreizējie *GP3* braucēji ir nonākuši līdz dalībai *GP2* un *Formula 1* čempionātā, to skaitā Valteri Botass un Šarls Leklērs, kuri ir uzvarējuši *Formula 1* sacīkstēs.

2019. gadā, pēc *GP3* apvienošanās ar FIA ''Formula 3'' Eiropas čempionātu tika izveidots FIA ''Formula 3'' čempionāts.

## Sacīkšu kārtība
Nedēļas nogalē notika divas sacīkstes: sestdien un svētdien. Piektdien bija 45 minūšu gara treniņu sesija un sestdien bija 30 minūšu gara kvalifikācija. Sestdienas sacīkste () bija apmēram 180 km gara. Katram pilotam bija vismaz vienu reizi jābrauc boksos un jānomaina vismaz divas riepas.

Svētdien bija sprinta sacensības (). Apļu skaits atšķirās dēļ trases, bet ja ir pagājušas 30 minūtes kopš starta tad sacīkstes beidzas. Piloti startē tādā pašā secībā, kā viņi finišēja sestdien, taču piloti no pirmās līdz astotajai vietai startē apgrieztā finiša secībā (astotajā vietā finišējušais braucējs sāk sprinta sacīksti no pirmās starta vietas, bet sestdienas uzvarētājs sāk sprinta sacīksti no astotās starta vietas).

## Čempioni
[thumb|200px|2013. gada čempions [Daniils Kvjats Beļģijas posmā]]
### Piloti

### Komandas

## Atsauces

## Ārējās saites
Fukuokas lidosta (Vjetnama)

**Fukuokas starptautiskā lidosta** () ir lidosta, kas atrodas Vjetnamas lielākajā salā Fukuokā. Tā apkalpo Ziondonas un Anthojas pilsētas. 2012. gada novembrī tās celtniecība tika pabeigta. Tā atrodas 10 km no bijušās Fukuokas lidostas. Tā tika atklāta 2012. gada 2. decembrī. Pagaidām lidosta galvenokārt tiek izmantota lidojumiem tikai valsts teritorijā. Lidostā ir viens skrejceļš, un tā garums ir 3000 metri. Regulāri lidojumi tiek veikti uz Hanoju, Hošiminu, Kontho un Žaķzu.
Lielā Mūzikas balva

**Lielā Mūzikas balva** ir augstākais ikgadējais Latvijas valsts apbalvojums mūzikā. Balvu piešķir kopš 1993. gada, tās iniciators bija komponists, tobrīdējais Latvijas kultūras ministrs Raimonds Pauls. Pasākuma organizatori ir Latvijas Republikas Kultūras ministrija un Latvijas Mūzikas informācijas centrs, kas sadarbojas ar Latvijas Nacionālo operu, Latvijas Radio un Latvijas Televīziju. Balvu pasniegšanas ceremonija sākotnēji norisinājās Lielās ģildes zālē (1993—1995), bet kopš 1996. gada tā ik gadu notiek Latvijas Nacionālajā operā. Laureāti saņem sudraba statueti un naudas prēmiju.

## Atsauces

## Ārējās saites
*
Tartaks (Ūdrīšu pagasts)

**Tartaks** ir ciems Krāslavas novada Ūdrīšu pagasta dienvidrietumos.

Ciems atrodas Augšdaugavas aizsargājamo ainavu apvidus un Daugavas loku dabas parka teritorijā. Ciemā darbojas  veikals un SIA "Nedfarming (Udele Tartaks Latvia)", kas nodarbojas ar ūdeļu audzēšanu. Ciemu ar pagasta centru savieno vietējais autoceļš Tartaks—Borovka (V635). Garām ciemam plūst Rudņa, uz kuras līdzās ciemam izveidots Tartaka dzirnavezers. Starp ciemu un upi atrodas Tartaka grants un smilts atradne, kuras izpēte veikta 1959. gadā. Uz austrumiem no ciema atrodas Tartaka mežs.

1897. gadā katoļu ciemā bija 6 sētas.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces

## Ārējās saites
* www.ezerzeme.lv
Babītes iela (Rīga)

**Babītes iela** ir bijusī iela Rīgā, Zemgales priekšpilsētā, Beberbeķu apkaimē. Babītes iela sākās no Beberbeķu ielas un beidzās pie pilsētas robežas. 2014. gadā iela tika izņemta no Valsts zemes dienesta Adrešu reģistra.

## Vēsture
Iela izveidota 1937. gadā gar Rīgas robežu un Zolitūdes purvu. Otrā pasaules karā vācu okupācijas laikā ielas nosaukums bija *Babbistraße*. Ar 1948. gadā pieņemto lēmumu par lidostas "Skulte" celtniecību tika likvidēta daļa ielas, izmainot pilsētas robežu.

2014. gada 4. novembrī ielas nosaukums tika dzēsts no valsts adrešu reģistra.

## Ielu savienojumi
Babītes iela bija savienota ar sekojošu ielu:
* Beberbeķu iela ("T" veida krustojums)

## Skatīt arī
* Zemgales priekšpilsēta
* Beberbeķi
* Babītes iela citās Latvijas pilsētās

## Atsauces
Babītes iela

**Babītes iela** var būt:

* iela republikas pilsētās:
** Babītes iela — bijusī iela Rīgā
** Babītes iela — iela Jūrmalā
* iela novadu apdzīvotās vietās:
** Babītes iela — iela Mārupes novada Babītē

## Skatīt arī
* Babīte
* Babīte (stacija)
Aglonas iela (Rīga)

**Aglonas iela** ir iela Rīgā, Latgales priekšpilsētā, Ķengaragā. Aglonas iela sākas krustojumā ar Prūšu ielu un ar vairākiem pārrāvumiem beidzas, tālāk turpinoties kā Aviācijas iela. Ielas garums ir 1499 metri, tā klāta ar asfalta segumu. Apbūvē dominē daudzstāvu dzīvojamās ēkas, kā arī atsevišķas sabiedriskās ēkas, tostarp Daugavas pamatskola (Aglonas ielā 57) un Bērnu un jauniešu centrs "Daugmale" (Aglonas ielā 39), tāpat atsevišķi neapbūvēti gruntsgabali un saimnieciskas teritorijas.

## Vēsture
Iela ir nosaukta Aglonas — Aglonas pagasta centra Preiļu novadā — vārdā. Aglonas iela ir izveidota 1936. gadā ar tagadējo nosaukumu. Padomju gados izbūvējot daudzstāvu dzīvojamās ēkas, tā nav izveidota kā autotransportam nozīmīga iela, vairākās vietās pārrauta, savienota tikai gājējiem.

## Ielas raksturojums
Iela sākas krustojumā ar Prūšu ielu un turpinās dienvidaustrumu virzienā. Tad seko pārrāvums pie krustojuma ar Izvaltas ielu. Pēc pārrāvuma iela turpinās tai pašā virzienā cauri daudzdzīvokļu māju rajonam līdz pārrāvumam krustojumā ar Bultu ielu. Pēc pārrāvuma tā turpinās un beidzas, tālāk turpinoties kā Aviācijas iela.

## Ielu savienojumi
Aglonas iela ir savienota ar šādām ielām:
* Prūšu iela (T veida krustojums)
* Izvaltas iela
* Rušonu iela
* Linavas iela (T veida krustojums)
* Malnavas iela
* Bultu iela
* Eglaines iela
* Plostu iela
* Aviācijas iela

## Atsauces

## Skatīt arī
* Ķengarags
Baibas iela

**Baibas iela** var būt:

* iela Latvijas pilsētās:
** Baibas iela — iela Cēsīs
** Baibas iela — iela Rīgā
Ravi Šankars

**Ravi Šankars** (, *Ravi Shankar*; dzimis , miris ) bija indiešu mūziķis un komponists, spēlējis sitāru. Viņš tiek raksturots kā pazīstamākais laikmetīgais Indijas mūziķis.

Jaunieša vecumā kopā ar brāļa deju grupu uzstājās Eiropā un Indijā. 1938. gadā Šankars pameta šo nodarbi, lai pievērstos sitāras spēles apgūšanai. To pabeidza 1944. gadā, kad sāka strādāt par komponistu. 1956. gadā viņš sāka sniegt klasiskās indiešu mūzikas koncertus Eiropā un Amerikā, tādējādi ceļot tās popularitāti 1960. gados. 1999. gadā saņēmis Indijas augstāko civilo apbalvojumu, tāpat saņēmis trīs *[[Grammy]]* balvas.

## Atsauces

## Ārējās saites
*
Pauls

**Pauls** var būt:

* Pauls — vīriešu personvārds;
* Ilgvars Pauls — latviešu alpīnists;
* Raimonds Pauls — latviešu komponists, pianists, politiķis;
* Pols van Daiks (*Paul van Dyk*), īstajā vārdā **Matiass Pauls** () — vācu dīdžejs un deju mūzikas producents.
* Pauls (*Παύλος*; 1901—1964) — Grieķijas karalis.
Nokia 1202

**Nokia 1202** ir lēts GSM mobilais telefons, kuru ražoja Nokia, un tas ietilpa zem tās ļoti vienkāršo telefonu sērijas. Par telefonu tika paziņots 2008. gada novembrī, bet veikalos tas nonāca 2009. gada aprīlī, un tas mērķēts lietotājiem, kas 1202 izvēlas kā savu pirmo telefonu. Telefons izmanto 1.3 collu lielu vienkrāsaino grafisko ekrānu, kas atbalsta 96 x 68 pikseļu izšķirtspēju, un tā akumulators ar pilnu uzlādi var veikt deviņu stundu garu sarunu. 

## Skatīt arī
* Nokia

## Atsauces

## Ārējās saites
*
Baibas iela (Rīga)

**Baibas iela** ir Rīgas iela Vidzemes priekšpilsētā, Berģos. Baibas iela sākas no Ulža ielas un beidzas pie Juglas ezera. Ielā ir savrupmāju apbūve.

## Vēsture
Sākotnēji šīs ielas nosaukums bija **Laivu iela**. 1974. gadā Berģus iekļāva Rīgas teritorijā, un 1975. gadā ielai tika piešķirts tās pašreizējais nosaukums. Iela nosaukta Raiņa lugas "Pūt, vējiņi!" galvenās varones vārdā.

## Ielu savienojumi
Baibas iela ir savienota ar šādām ielām:
* Ulža iela ("T" veida krustojums)

## Skatīt arī
* Vidzemes priekšpilsēta
* Berģi
* Baibas iela citās Latvijas pilsētās

## Atsauces
Bākas iela

**Bākas iela** var būt:

* iela valstspilsētās:
** Bākas iela — iela Rīgā
* iela novadu apdzīvotās vietās:
** Bākas iela — iela Talsu novada Mērsraga pagasta Mērsragā
** Bākas iela — iela Tukuma novada Lapmežciema pagasta Ragaciemā

## Skatīt arī
* Bāka
Bākas iela (Rīga)

**Bākas iela** ir neliela iela Rīgā, Ziemeļu rajonā, Mangaļsalas apkaimē. Iela sākas pie Vižņu ielas un beidzas krustojumā ar Albatrosu ielu

## Vēsture
1961. gadā izveidotajai ielai piešķirts **Murdu ielas** nosaukums, kas 1962. gadā nomainīts uz tagadējo ielas nosaukumu, jo Murdu iela jau bija Vecāķos. 1969. gadā daudzstāvu dzīvojamo ēku celtniecības laikā uz Albatrosu ielas, Bākas ielu daļēji slēdza un tika izbūvēta jauna izbrauktuve uz Albatrosu ielu.

## Ielu savienojumi
Bākas iela ir savienota ar šādām ielām:
* Vižņu iela
* Valduguņu iela
* Albatrosu iela ("T" veida krustojums)

## Skatīt arī
* Ziemeļu rajons
* Mangaļsala
* Bākas iela citās Latvijas pilsētās

## Atsauces
Bākūžu iela

**Bākūžu iela** ir neliela iela Rīgā, Vidzemes priekšpilsētā, Juglas apkaimē. Bākūžu iela sākās pie Brīvības gatves un noslēdzās pie Murjāņu ielas.

Sakarā ar divpadsmitstāvu dzīvojamās ēkas celtniecību 1976. gadā, iebrauktuve no Brīvības gatves puses ir slēgta. Posmā līdz Vangažu ielai ir tikai pievedceļš dzīvojamai ēkai ar iebrauktuvi no Vangažu ielas puses.

## Vēsture
Ielai nosaukums piešķirts 1938. gadā, bet apbūve sākusies tikai 1948. gadā.

## Ielu savienojumi
Bākūžu iela ir savienota ar šādām ielām:
* Vangažu iela
* Ainažu iela
* Tūjas iela (T veida krustojums)
* Murjāņu iela

## Skatīt arī
* Vidzemes priekšpilsēta
* Jugla

## Atsauces
Baldones iela

**Baldones iela** var būt:

* Baldones iela — iela Rīgā;
* Baldones iela — iela Daugavpilī;
* Baldones iela — iela Jelgavā;
* Baldones iela — iela Jūrmalā;
* Baldones iela — iela Ogres novada Ogrē;
* Baldones iela — iela Ventspilī;
* Baldones iela — iela Bauskas novada Iecavā;
* Baldones iela — iela Olaines pagasta Medemciemā.

## Skatīt arī
* Baldone
Konfigurācijas pārvaldība

**Konfigurācijas pārvaldība** ir nodaļa no informācijas tehnoloģiju zinātnes, kas apskata produkta attīstības funkcionālo un fizisko atribūtu pārvaldību visu tā dzīves ciklu. Tā ietver izstrādes procesa formalizāciju un dažādas praktikas, lai nodrošinātu izstrādes metodoloģiju tehnisko realizāciju un rezultātā darītu izstrādājamo produktu gatavu nodošanai.

Konfigurācijas pārvaldība ietver sekojošas nodaļas:
* Nepārtraukta pieejamība
* Nepārtraukta piegādājamība
* Laidienu pārvaldība
* Versiju pārvaldība

## Atsauces
Grendze

**Grendze** var būt:

* Grendze — apdzīvota vieta Medumu pagastā
* Grendze — apdzīvota vieta Šēderes pagastā
* Grendze — upe, Laucesas pieteka
Laime (nozīmju atdalīšana)

**Laime** var būt:
* Laime — cilvēka emocionāls stāvoklis;
* Laime — apdzīvota vieta Šēderes pagastā;
* Aleksandrs Laime (1911—1994) — latviešu ceļotājs un pētnieks.

## Skatīta arī
* Laima
Ģēnijs

[thumbnail|right|225px|[Alberts Einšteins — viens no zinātniskā ģēnija simboliem 20. gadsimtā]]
**Ģēnijs** () ir cilvēks ar augstu radošas apdāvinātības pakāpi, kas izpaužas inovatīvā, tas ir, pilnīgi jaunā, savdabīgā un oriģinālā darbībā, kurai ir vēsturiska nozīme cilvēku sabiedrības attīstībā. Ideālismā ģēnijs tiek saistīts ar pārcilvēka koncepciju.
Nokia 1200

**Nokia 1200** ir GSM mobilais telefons, kuru ražoja Nokia. Tas ietilpst firmas visvienkāršāko telefonu sērijā, un ražošanā nonāca 2007. gadā. Telefona galvenais noieta tirgus ir lietotāji, kas telefonu izmanto tikai lai sarakstītos un sazvanītos. 1200 izmanto vienkrāsainu grafisko ekrānu ar zaļu apgaismojumu.

## Skatīt arī
* Nokia

## Atsauces

## Ārējās saites
*
Baldones iela (Rīga)

**Baldones iela** ir iela Rīgā, Kurzemes rajonā, Āgenskalnā. Baldones iela sākas krustojumā ar Slokas ielu un beidzas savienojoties ar Gregora ielu. Ielas garums ir 850 metri, tā ir klāta ar asfalta segumu visā garumā. Posmā no Slokas ielas līdz Vīlipa ielai Baldones ielā ir divas braukšanas joslas, bet posmā no Vīlipa līdz Gregora ielai tā ir šaurāka.

## Vēsture
Ielu gar atslēgu fabriku "Herminghauzs un Formans" ierīkoja fabrikas vadība, kas lūdza pilsētas valdei šo ielu nodēvēt par Slēdzeņu (*Schluessel*) ielu, bet valde tam nepiekrita. 1888. gadā ielai no Slokas ielas līdz Vīlipa ielai tika piešķirts nosaukums Baldones iela. 1901. gadā, pilsētas valdei piekrītot Švarcmuižas īpašniekiem, Luīzes ielu, kas bija Baldones ielas turpinājums no Vīlipa ielas līdz Gregora ielai, arī pārdēvēja par Baldones ielu.

## Ielas raksturojums
thumb|left|250px|Administratīvās rajona tiesas Rīgas tiesu nams
Ielas garums ir 850 metri, tā ir klāta ar asfalta segumu visā garumā. Posmā no Slokas ielas līdz Vīlipa ielai Baldones ielā ir divas braukšanas joslas, bet posmā no Vīlipa ielas līdz Gregora ielai tā ir šaurāka. Baldones ielā ir gan savrupmāju, gan daudzdzīvokļu namu apbūve, tāpat arī vairākas sabiedriskas celtnes (tostarp Valsts sociālās apdrošināšanas aģentūras Rīgas pilsētas Kurzemes nodaļa Baldones ielā 2 un Centrālais tenisa klubs Baldones ielā 7) un rūpnieciska apbūve. Baldones ielā 1 (pie Slokas ielas) atrodas Administratīvās rajona tiesas Rīgas tiesu nams un Administratīvās apgabaltiesas tiesu nams.

## Ielu savienojumi
Baldones iela ir savienota ar šādām ielām:
* Slokas iela
* Griezes iela (T veida krustojums)
* Vīlipa iela
* Gregora iela

## Skatīt arī
* Āgenskalns
* Baldones iela citās Latvijas pilsētās

## Atsauces
Gistavs Dorē

**Gistavs Dorē** (; dzimis , miris ) bija franču grafiķis, ilustrators un tēlnieks. Galvenokārt izmanotoja kokgrebumu un metālgrebumu. Dorē darbiem ir raksturīgs gleznieciskums, romantiska fantastika un groteska. Ļoti ievērojamas ir Dorē grāmatu ilustrācijas, piemēram, Rablē "Gargantija un Pantagriels" (1984), de Balzaka "Draiskie stāsti" (1856), Dantes "Elle" (1861), de Servantesa "Dons Kihots" (1863), "Bībele" (1866), de Ladontēna "Fabulas" (1867).

## Attēlu galerija

Attēls:Creation of Light.png|Gaismas rašanās
Attēls:Orlando Furioso 9.jpg|*[[Orlando Furioso]]* ilustrācija
Attēls:Little Red Riding Hood (136547330).jpg|"Sarkangalvīte un vilks" ilustrācija
Attēls:Paradise Lost 10.jpg|"Zaudētā paradīze" ilustrācija


## Ārējās saites
Ekspress-MD2

***Ekspress-MD2*** (*Экспресс-МД2* jeb *Экспресс МД-2*) ir Krievijas uzņēmuma *[[Kosmičeskaja svjaz']]* sakaru pavadonis, kas palaists 2012. gada augustā, bet nesējraķetes kļūmes dēļ ievadīts nepareizā orbītā un tiek uzskatīts par zaudētu. 

Pavadonis izgatavots Krievijas uzņēmumā *[[GKNPC Hruničeva]]* uz platformas *[[Jahta (pavadoņu platforma)|Jahta]]* bāzes. Sakaru aparatūru piegādāja uzņēmuma *[[Thales Alenia Space]]* Itālijas filiāle.
Tam uzstādīti 8 C joslas un 1 L joslas raidītāji.
Pavadoņa darbības laiks sākotnēji bija plānots 10 gadi.

*Ekspress-MD2* bija plānots izvietot ģeostacionārajā orbītā punktā 145° austrumu garuma. Tur tas nodrošinātu sakarus Krievijai un citur Āzijā.

Līgums starp *Kosmičeskaja svjaz*' un pavadoņa izgatavotājiem *GKNPC Hruničeva* un *Alcatel Alenia Space Italia* tika noslēgts 2006. gadā. Tas paredzēja divu nelielu sakaru pavadoņu *[[Ekspress-MD1]]* un *Ekspress-MD1*. 
*Ekspress-MD1* tika palaists 2009. gadā.

## Lidojuma gaita
*Ekspress-MD2* palaists  19:31 UTC ar nesējraķeti *[[Proton-M / Briz-M]]* no Baikonuras kosmodroma 81. laukuma 24. palaišanas iekārtas. Kopā ar to palaists Indonēzijas sakaru pavadonis *[[Telkom-3]]*.
Dzinējblokam *Briz-M* vajadzēja veikt četrus manevrus. Trešajai dzinēju darbināšanai vajadzēja ilgt 18 minūtes, bet dzinēji neparedzēti izslēdzās pēc 7 sekundēm.

## Sekas
[thumb|right|Krievijas prezidents [Vladimirs Putins ar Roskosmos vadītāju Vladimiru Popovkinu (pa labi) un Dmitriju Rogozinu (pa kreisi) apspriež kosmiskās nozares problēmas 2012. gada augustā]]
Šis bija otrā *Briz-M* kļūme 12 mēnešu laikā, kad Ekspress-AM4 tika zaudēts 2012. gada augustā datora kļūmes dēļ. Pa šo laiku Krievijas kosmonautikā bija notikuši vēl vairāki negadījumi, tāpēc *Telkom-3*/*Ekspress-MD2* neveiksme izsauca valsts augstākās vadības iejaukšanos, lai reformētu Krievijas kosmosa nozari.

Oficiālā izmeklēšana secināja, ka avāriju izraisīja *Briz-M* degvielas sistēmas elements, kas izgatavots, neievērojot specifikāciju.

## Atsauces

## Ārējās saites
* Ekspress-MD 1, 2 Gunter Dirk Krebs
Pieteka

[thumbnail|[Daugavas pietekas Laucesas ieteka]]
**Pieteka** ir ūdenstece, kas ieplūst citā ūdenstecē (upē) vai ūdenstilpē, bet neieplūst tieši jūrā vai okeānā. Pietekas kādai konkrētai upei dala labā krasta pietekās un kreisā krasta pietekās (to nosaka pēc upes plūšanas virziena). Izšķir arī dažādas kārtas pietekas konkrētai ūdenstecei, atkarībā no tā, vai tās ietek galvenajā upē vai kādā no tās pietekām. Uzskaitījumos parasti pirmās raksta pietekas, kas atrodas vistuvāk upes, kurā tā ieplūst, iztekai, bet pēdējās — tās, kas atrodas vistuvāk upes, kurā tā ieplūst, ietekai.

## Ārējās saites
Elata

**Elata** (, ) ir kūrortpilsēta un ostas pilsēta Izraēlas galējos dienvidos. Tā atrodas Negevas tuksnesī pie Sarkanās jūras Akabas līča. Dienvidos no Elatas atrodas Ēģiptes pilsēta Tāba, bet austrumos — Jordānijas ostas pilsēta Akaba. Pilsēta dibināta , tajā dzīvo 47 200 iedzīvotāji.

## Atsauces

## Ārējās saites

* Eilat — The City of The Red Sea
Amerikas Valstu organizācija

thumbnail|235px|Amerikas Valstu organizācijas karogs
**Amerikas Valstu organizācija** (**OAS**, , , , ) ir reģionāla starptautiska organizācija, kuras galvenā mītne atrodas Amerikas Savienoto Valstu galvaspilsētā Vašingtonā. Organizācijas mērķis ir aizstāvēt Amerikas kontinenta valstu intereses un veicināt reģionālo solidaritāti un sadarbību starp tās dalībvalstīm. Organizācijā dalību ir ņēmušas 35 Amerikas neatkarīgās valstis. Organizācijā tiek lietotas četras darba valodas: angļu, spāņu, portugāļu un franču valoda. Organizācijas ģenerālsekretārs ir Urugvajas politiķis Luiss Almagro.

Latvija kopā ar Eiropas Savienību un vēl 67 valstīm piedalās organizācijā kā novērotāji. Pastāvīgā novērotāja funkcijas pilda Latvijas vēstnieks Amerikas Savienotajās Valstīs (no 2016. gada – Andris Teikmanis).

## Dalībvalstu uzskaitījums

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Atsauces


## Ārējās saites
*
Nigēras futbola izlase

thumbnail|300px|Nigēras izlase spēlē pret Maroku 2011. gada 9. februārī
**Nigēras futbola izlase** ir futbola komanda, kas pārstāv Nigēru starptautiskās sacensībās. Tā ne reizi nav kvalificējusies FIFA Pasaules kausam, bet ir 2 reizes kvalificējusies Āfrikas Nāciju kausam. Pirmo reizi Nigēras izlase to paveica 2012. gadā, kad, kvalifikācijā šokēja  spēcīgo Ēģiptes izlasi, pārspējot to ar 1-0 savā laukumā. Finālturnīrā Nigēra tika ielozēta vienā grupā ar Gabonu, Tunisiju un Maroku, kur palika pēdējā vietā zaudējot visās spēlēs. Nigēra kvalificējās arī 2013. gada Āfrikas Nāciju kausam, kvalifikācijā divu spēļu summā ar 2-1 pārspējot Gvineju.

## Pasaules čempionātos
* 1930-1974 - *Nepiedalījās*
* 1978-1982 - *Nekvalificējās*
* 1986 - *Izstājās*
* 1990 - *Nepiedalījās*
* 1994 - *Nekvalificējās*
* 1998 - *Izstājās*
* 2002 - *Nepiedalījās*
* 2006-2010 - *Nekvalificējās*
* 2014 - *[[2014. gada FIFA Pasaules kausa kvalifikācija — CAF zona|Nekvalificējās]]*
* 2018 - *Nekvalificējās*
* 2022 - *[[2022. gada FIFA Pasaules kausa kvalifikācija — CAF zona|Nekvalificējās]]*
* 2026 - *[[2026. gada FIFA Pasaules kausa kvalifikācija — CAF zona|Nekvalificējās]]*

## Āfrikas Nāciju kausā
* 1957-1968 - *Nepiedalījās*
* 1970-1972 - *Nekvalificējās*
* 1974 - *Izstājās*
* 1976 - *Nekvalificējās*
* 1978-1980 - *Izstājās*
* 1982 - *Nepiedalījās*
* 1984 - *Nekvalificējās*
* 1986-1990 - *Nepiedalījās*
* 1992-1994 - *Nekvalificējās*
* 1996 - *Izstājās kvalifikācijas laikā*
* 1998 - *Diskvalificēja par izstāšanos 1996. gadā*
* 2000-2010 - *Nekvalificējās*
* 2012 - Grupu turnīrs
* 2013 - Grupu turnīrs
* 2015 - *Nekvalificējās*
* 2017 - *Nekvalificējās*
* 2019-2021 - *Nekvalificējās*

## Ārējās saites
* Nigēras Futbola federācijas mājaslapa
Mājas apogs

**Mājas apogs** (*Athene noctua*) ir pūču dzimtas putns. Dabiskais izplatības areāls ir Eiropa, Centrālāzija, Tuvie Austrumi un Ziemeļāfrika. Vēsturiski ligzdojis arī Latvijā, bet mūsdienās sastopama ļoti reti. Mājas apogi uzturas lauku apvidos ar lieliem, veciem kokiem. Uzturā lieto peles un citus sīkus grauzējus, nelielus putnus, kukaiņus, gliemežus un sliekas.

Senajā Grieķijā mājas apogs bija gudrības un dievietes Atēnas simbols. Mājas apoga zinātniskais nosaukums *Athene noctua* ir tulkojams kā "nakts Atēna".

## Izplatība
Mājas apoga dabiskais izplatības areāls ir Eiropa, izņemot Skandināviju, Centrālāzija, Tuvie Austrumi un Ziemeļāfrika. Suga ir introducēta Lielbritānijā 19. gadsimtā, kā arī Jaunzēlandes Dienvidsalā. 

### Latvijā
Latvijā mājas apogs ir vēsturiski ligzdojoša suga, taču 20. gadsimta laikā kā ligzdotājs izzudis (pēdējais zināmais ligzdošanas gadījums 1984. gadā Ventspils apkārtnē). Pēc vairāku desmitgažu pārtraukuma sugas ligzdošana atkal pierādīta 2023. gadā Dobeles novadā. Novērojumu skaits 21. gadsimta 20. gados sakrīt ar novērojumu un ligzdošanas gadījumu skaita pieaugumu Lietuvā un Baltkrievijā. Iekļauts Latvijas Sarkanās grāmatas 3. kategorijā.

## Izskats
Ķermeņa garums ap 25 cm, svars 150—170 g. Abi dzimumi krāsoti vienādi: mugura gaiši brūna, uz spārniem apaļi balti plankumi. Krūtis un vēders brūni-balti, raibi. Kājas apspavlotas. Acis dzeltenas, sejas disks nav izteikts.

## Atsauces

## Ārējās saites
* Pirmais novērojums 24 gadu laikā – Mārupes privātmāju rajonā manīts mājas apogs
Definīcija

**Definīcija** ( — ‘robeža’) ir jēdziena vai priekšmeta īss raksturojums, kurā ir iekļautas tā būtiskās pazīmes. Definīcija atbild uz jautājumu "Kas tas ir?" vai "Ko tas nozīmē?". Lai kaut ko varētu definēt, ir nepieciešams pietiekami precīzi raksturot, jo pretējā gadījumā jēdziens vai priekšmets var tikt sajaukts ar citiem jēdzieniem vai priekšmetiem, kas atbilst nepilnīgi nodefinētajam raksturojumam. Definīcijā nevar būt arī pretrunas. Dažādu terminu definīcijas apkopo vārdnīcās un enciklopēdijās.

## Skatīt arī
* Jēdziens

## Atsauces
Piedervieta

**Piedervieta**  jeb **īpašvieta** (*eigen* (vācu val.) - „piederošs”; apzīmē kāda objekta piederību vai izcelsmi no personas vai objekta) ir vienas noteiktas sugas biotiskā izplatības telpa, bet termins var tikt piemērots arī vairākām sugām, pasugām, populācijām vai indivīdiem - tātad, funkcionāls telpisks komplekss, kurš uztur sugu, un kurš iekļauj visus telpas un procesu funkcionālos raksturlielumus, kas nepieciešami tā pastāvēšanai (piemēram, klimatu, ainavas heterogenitāti, pašreizējo izplatību un kustīgumu, vēsturisko dinamiku un izplatību pasaules mērogā, metapopulāciju struktūru un atkarību no substrātiem, mutuālisma u.c.).

Ir seši mainīgie, kas atbilst šim terminam: 
* izplatības vēsture, 
* pašreizējais izplatības areāls, 
* izplatība areāla robežās, 
* (sēklu) kustīgums, 
* izolācija, 
* atrašanās vietas pastāvība.

Ar šo mainīgo (arī, tos atvasinot vai pievienojot jaunus raksturlielumus) palīdzību tiek aprēķināts īpašvietas indekss, kurš nosaka sugas dzīvotspēju tās apdzīvotajā ģeogrāfiskajā telpā.

## Nozīme
Bieži sugas pastāv tikai tik ilgi, kamēr to piedervietas paliek neskartas, piemēram, vairākas tropu endēmās sugas pastāv tikai Endēmisko putnu apgabalos, kas ir mazāki par 50 000 km2. Dažām kontinentālajām sugām ir piedervieta ar dabiski šauru vai ierobežotu platību (t.s. endēmās sugas). Tropiskās piedervietas raksturlielumi atšķiras no mērenajām zonām - acīmredzamas atšķirības ir redzamas sezonalitātē, migrācijā un vēsturiskajā filoģeogrāfiskajā mainībā, tāpēc dažādos platuma grādos nepieciešams pielietot dažādas sugu aizsardzības metodes. Novērojamas atšķirības arī insulārām un kontinentālām piedervietām (un tātad modeļiem).

## Atsauces

## Skatīt arī
* Endēms
* Biodaudzveidības karstie punkti
Tartaka dzirnavezers

**Tartaka dzirnavezers** (saukts arī **Tartakas** un **Tartaku dzirnavezers**) ir ūdenskrātuve Krāslavas novada Ūdrīšu pagastā blakus Tartaka ciemam.

Ezers atrodas Augšdaugavas aizsargājamo ainavu apvidus un Daugavas loku dabas parka teritorijā.

## Raksturojums
Ezers ir aizaugošs, lēzeniem, slīpiem un stāviem krastiem, pie kuriem aug niedres, meldri un šaurlapu vilkvālītes, sastopamas ir arī ūdensrozes un glīvenes. Tas ir caurteces ezers, atrodas uz Rudņas upes aptuveni 3 kilometru attālumā no upes ietekas Daugavā. Tartaks ir dūņains, tā dibenu klāj 0,3—0,4 metrus dziļš dūņu slānis. Ezerā mīt līdakas, līņi, raudas, karūsas un asari. Ezers tika uzstādināts jau 1800. gados, kad aiz tā uz Rudņas upes tika uzbūvētas ūdensdzirnavas. Otrā pasaules kara laikā tās tika sagrautas un līdz mūsu dienām ir saglabājušās tikai to drupas. 1950. gadā dzirnavu aizsprosts tika nojaukts, pēc kā nolaistā ezera daļa pakāpeniski aizaugusi ar lakstaugiem un krūmiem, bet vēlāk vietējie iedzīvotāji šajā vietā ganīja mājlopus un zemi izmantoja lauksaimniecībai. Tā rezultātā ezera spoguļa laukuma platība laika periodā no 1950. līdz 1972. gadam samazinājās no 27,8 ha līdz 10,2 ha. 1970. gadā tika uzbūvēts dambis, bet 2007. gadā — jauns aizsprosts, pēc kā ezers ticis atjaunots iepriekšējā platībā. Garām ezeram iet vietējais autoceļš Tartaks—Borovka (V635), kas aptuveni pēc 3 kilometriem savienojas ar galveno autoceļu A6 Rīga—Krāslava.

## Atsauces

## Ārējās saites
* www.ezeri.lv
* www.bibliotekakraslava.lv
* www.dnd.lv
Oskara II krasts

**Oskara II krasts** (, ) ir Antarktīdas piekrastes daļa Greiema Zemes austrumos. Stiepjas no Fērvetera raga ziemeļaustrumos līdz Aleksandra ragam dienvidrietumos Antarktīdas pussalas austrumos Vedela jūras piekrastē. Dienvidrietumos robežojas ar Foina krastu, ziemeļaustrumos — ar Nordenšelda krastu. Krasta kopējais garums ir ap . Krasta līnija stipri izrobota, vairākas pussalas krasta dienviddaļā veido izteiktus līčus. Piekrastes dienvidu daļu klāj Larsena šelfa ledājs, kuru divās daļās sadala ap 100 km garā Jāsona pussala. Līdz 2002. gadam Larsena šelfa ledājs aizņēma visu Oskara II krasta piekrasti, bet, pakāpeniski sadaloties, ziemeļos no Jāsona pussalas tas saglabājies tikai Skāra līcī.

Krastu 1893. gadā atklāja norvēģu vaļu mednieku ekspedīcija Kārļa Larsena vadībā un nosauca par godu Zviedrijas un Norvēģijas karalim .

## Atsauces
Aleksandra rags

**Aleksandra rags** () ir zemesrags Antarktīdas pussalas austrumos Antarktīdā. Izvietojies Čērčila pussalas dienvidu galā un to no visām pusēm ieskauj Larsena šelfa ledājs. Atdala Oskara II krastu ziemeļaustrumos no Foina krasta dienvidrietumos.

Zemesragu 1947. gada decembrī nokartēja FIDS ekspedīcija, kā arī tajā pašā gadā to nofotografēja no gaisa Finna Ronnes ekspedīcija. Nosaukts par godu tā laika Britu Admiralitātes Pirmajam lordam, vēlākajam Lielbritānijas aizsardzības ministram grāfam Albertam Viktoram Aleksandram *(Albert Victor Alexander, 1st Earl Alexander of Hillsborough)*.
 
## Atsauces
Ekspress-MD1

***Ekspress-MD1*** (*Экспресс-МД1* jeb *Экспресс МД-1*) bija Krievijas uzņēmuma *[[Kosmičeskaja svjaz']]* sakaru pavadonis. Tas nodrošināja sakarus (televīzijas retranslāciju, Prezidenta un valdības sakarus, datu pārraidi) Krievijai (uz austrumiem no Urāliem) un Centrālāzijā. Pavadonis palaists 2009. gada februārī, bet 2013. gada jūlijā sabojājās un ir pārtraukta tā ekspluatācija.

Pavadonis izgatavots Krievijas uzņēmumā *[[GKNPC Hruničeva]]* uz platformas *[[Jahta (pavadoņu platforma)|Jahta]]* bāzes. Sakaru aparatūru piegādāja uzņēmuma *[[Thales Alenia Space]]* Itālijas filiāle.
Tam uzstādīti 8 C joslas un 1 L joslas raidītāji.
Pavadoņa darbības laiks bija plānots 10 gadi.

Līgums starp *Kosmičeskaja svjaz*' un pavadoņa izgatavotājiem *GKNPC Hruničeva* un *Alcatel Alenia Space Italia* tika noslēgts 2006. gadā. Tas paredzēja divu nelielu sakaru pavadoņu *Ekspress-MD1* un *[[Ekspress-MD2]]* būvi. 
*Ekspress-MD2* tika palaists 2012. gadā, bet zaudēts nesējraķetes kļūmes dēļ.

## Lidojuma gaita
*Ekspress-MD1* palaists  00:03 *UTC* ar nesējraķeti *[[Proton-M / Briz-M]]* no Baikonuras kosmodroma 200. laukuma 39. palaišanas iekārtas. Kopā ar to palaists Krievijas sakaru pavadonis *[[Ekspress-AM44]]*.

*Ekspress-MD1* izvietots ģeostacionārajā orbītā punktā 80° austrumu garuma, kur tas aizvietoja avārijas stāvoklī esošo *[[Ekspress-AM2]]*. 
 *Ekspress-MD1* tika nodots ekspluatācijā.

 ar *Ekspress-MD1* zaudēti sakari antenu orientācijas traucējumu dēļ. 21. augustā paziņots, ka sākta pavadoņa pārvietošana uz apglabāšanas orbītu, un tiks pārtraukta kosmiskā aparāta ekspluatācija.

## Atsauces

## Ārējās saites
* Ekspress-MD 1, 2 Gunter Dirk Krebs
* Express MD1 at 80.0°E Televīzijas kanāli, LyngSat
Nokia 1208

**Nokia 1208** ir lēts GSM mobilais telefons, kuru ražoja Nokia, un tas ietilpa tās ļoti vienkāršo telefonu sērijā. Ražošanā telefons nonāca 2007. gada maijā. Vizuāli Nokia 1208 ir gandrīz identisks Nokia 1200, un no tā atšķiras tikai ar krāsainu CSTN ekrānu. Kā jau pārējie 1000 sērijas telefoni, arī šis ir paredzēts jaunattīstības valstīm, piemēram telefonā ir iespēja izmantot piecus dažādus kontaktu sarakstus, šī funkcija paredzēta cilvēkiem, kas vienu telefonu izmanto uz visu ģimeni.

## Skatīt arī
* Nokia

## Atsauces

## Ārējās saites
*